stanford-oval/wikipedia huggingface dataset:
חגי לוין
תפקידים ציבוריים > תפקידים ציבוריים נוספים

מאז 2013 מרכז את הוועדה הלאומית לביעור החצבת.
החל משנת 2023, התנדב במטה המשפחות להחזרת החטופים והנעדרים ולפי נשיא צרפת עמנואל מקרון יזם יחד עם דוד שפכטר עסקה שמטרתה העברת תרופות לחטופים.
הערות שוליים

↑  חגי לוין, באתר גוגל סקולר
↑  Gershon, David, Alexander Lipton, and Hagai Levine. "Managing covid-19 pandemic without destructing the economy." arXiv preprint arXiv:2004.10324 (2020).
↑  Long Viet Bui, Ha Thu Nguyen, Hagai Levine, Ha Nguyen, Thu Anh Nguyen, Thuy Phuong Nguyen, Truong Nguyen, Toan Thi Thanh Do, Ngoc Pham Tuan, Hanh My Bui. "Estimation of the incubation period of SARS-CoV-2 in Vietnam." medRxiv (2020).
↑  סמס-הפסק לחיילים
↑  Levine, Hagai, Niels Jørgensen, Anderson Martino-Andrade, Jaime Mendiola, Dan Weksler-Derri, Irina Mindlis, Rachel Pinotti, Shanna H Swan. "Temporal trends in sperm count: a systematic review and meta-regression analysis." Human reproduction update 23.6 (2017): 646-659
↑   פרופ' חגי לוין לכהונה נוספת כיו"ר איגוד רופאי בריאות הציבור, באתר DoctorsOnly‏, 3 בספטמבר 2024
↑  חגי לוין מצטרף ליעלון, גם השר יזהר שי בדרך כיפה, חדשות כיפה, יהונתן קליין, 10 בינואר 2021
↑  דבר, ‏קטאר: התרופות לחטופים והסיוע ההומניטרי לתושבי עזה הוכנסו לרצועה, באתר דבר העובדים בארץ ישראל, 17 בינואר 2024
↑  ציוץ של משרד החוץ הצרפתי
| --- | --- |
בקרת זהויות :  NLI: 987008520580205171  ORCID: 0000-0002-5597-4916  ResearcherID: B-4329-2012  VIAF: 1153061230919201425   WorldCat (עם VIAF): 1153061230919201425
קאמבק (תוכנית טלוויזיה)

| --- | --- |
 סוגה:  סאטירה, בידור, קומדיה
 כותבים:  דורון צור (כותב ראשי), ירון ניסקי (כותב ראשי), רשף שי, לילך לשם ברנע, משה מלכה, אריאל ויסמן, אדם פלד
 בימוי:  יוסי קרן, עופר ויצמן
 מנחים:  אורי גוטליב, מעיין בלום
 שחקנים:  אורי גוטליב, מעיין בלום, דינה סנדרסון, אביעד בנטוב, אסף פריינטא, עמי אנידג'ר, גאלה קוגן, אבי אטינגר, יובל סגל, יניב ביטון, איילת רובינסון
 ארץ מקור:  ישראל
 שפות:  עברית 
 מספר עונות:  2
 מספר פרקים:  90
 הפקה
 מפיק:  הדר בן-מנשה
 מפיקים בפועל:  ספיר זוהב
 אורך פרק:  30 דקות
 שידור
 רשת שידור:  HOT קומדי סנטרל, HOT
 תקופת שידור מקורית:  2011–2012
 קישורים חיצוניים
 אתר רשמי
 
קאמבק הייתה תוכנית הומור סאטירית בערוץ HOT-קומדי סנטרל. התוכנית כוללת מערכונים הומוריסטים, ראיונות עם ידוענים ושירים. מנחה התוכנית הוא אורי גוטליב, שמגלם את דמותו של בנימין זאב הרצל, חוזה המדינה, שמנסה להנחות תוכנית אירוח. הוא מלווה במעיין בלום, שמגלם מספר דמויות היסטוריות מתחלפות. בתוכנית מתארחות מגוון דמויות משנה, המגולמות בידי שחקנים שונים. בעונה השנייה, גוטליב מגלם דמות בשם "לי-כיף תמרי", בלום הפך לשחקן מן המניין, והמגיש המשני הוא אחת מהדמויות הקבועות.
דמויות קבועות > אורי גוטליב

בנימין זאב הרצל - חוזה המדינה. מתוסכל מכישלון המדינה שלו ומנסה בסוף כל תוכנית להפנות את האשמה על הכישלון אל האזרחים. אוהב להגיד שהוא "לא חזה" דברים מסוימים. גר עם אמא שלו, וחולה עגבת.
לי-כיף תמרי - פליט ריאליטי מהתוכנית הדור הבא 24/7, שהחליף את הרצל לאחר שזה נדרס בידי ניידת צוות השידור של התוכנית עובדה. קיבל את התוכנית בעקבות פליטת פה של עורך תוכנית הריאליטי עליו. נוטה להגיד "על הכיפאק" ו"יופי". מביא לאורחים מתנות שקשורות לתוכנית שבה השתתף ואליו. מתחנף לראש הממשלה, בנימין נתניהו.
דמויות קבועות > מעיין בלום

גולדה מאיר - מעשנת כבדה, צרודה, ממורמרת, גברית, החזירה את הרצל ונתנה לו את התוכנית. רוצה להביא את טל ברמן שיחליף את הרצל. נוטה להגיד שהז'קט של הרצל דומה לז'קט של אבי דור. צוחקת על הרצל באופן קבוע ומשפילה אותו.
מאיר כהנא - מוצג כעולה חדש חברותי וחביב עם מבטא אמריקאי. אומר שבשנים קודמות הוא הציע כל מיני רעיונות שהתקבלו במרוצת השנים, וכך גורם להרצל להגיד "כהנא צדק". אומר שתמיד חשבו שבגלל הרעיונות שהוא "מטורף".
יוסף טרומפלדור - חייל בודד רוסי, קטוע יד. מאוהב באניה בוקשטיין. אוהב לספר על איך שדופקים אותו בצבא וגורמים לו לעשות דברים שגורמים לידו לנשור. נוהג לומר צ'יחונוי (מילה מומצאת שמתארת כל דבר) ומדבר בגוף שלישי ובעברית קלוקלת. בעונה השנייה, נהיה חבר ביחידה ללוחמת סייבר.
רות המואביה - עובדת זרה שהגיעה ממואב כדי לעבוד בסיעוד אך עובדת בתור מעסה ארוטית. מדברת במבטא זר, אומרת דברים במואבית ("שרלטן"-קואצ'ר במואבית) ושונאת את אלי ישי.
זוהר ארגוב - זמר מכור להרואין. מקשר כל דבר להרואין ותמיד לא בפוקוס. שונא את ערוץ 24.
אריק לביא - זמר שחי בשנות ה-80, אוהב לשיר בקול רובוטי ולקרוא להרצל "צ'יפופו". מאושר תמיד, אוהב את כוכב נולד ואת יוצאיו.
סדאם חוסיין - אוהב לרצוח כורדים, אוהב את העולם הערב מפני שנהגו לחקות אותו ומאוכזב ממה שנהיה מארז טל ואברי גלעד במרוצת השנים. שונא גם את אלירז שדה. מתעב ריאליטי. מפורסם בפרפרזה שלו על ג'ון לנון, החיים הם מה שקורה לך כשאתה מתכנן רצח עם.
אדמונד ג'יימס דה רוטשילד - צרפתי סנוב שמתנער מהציונות ומעדיף להעסיק אלפי עובדים ממדינות נחשלות בשכר נמוך.
ראובנה - טרנסג'נדרית. רוקדת לצלילי "Loca People" של Sak Noel, ושרה "מה איתך?!" לחברתה יעקובה. עורכות מסיבות שבהן הן לכאורה מוחות על הימין הקיצוני אבל תומכות בו.
אביתר - חבר של יותם לצמד הטכנו הגרמני "אובר-שנאוצר סינתיפופ". אוהב להקות גרמניות שאף אחד לא מכיר ושונא מיין סטרים. מנגן על אורגן עם קולות מוזרים. עובד בתחנת דלק.
חיים הבדרן - חבר של אבי עזרא מחוג הליכה לאחור. צרוד, מבולבל ושונא את החיים הגרועים שלו. ביחד הם צמד הסודוכים- צמד של מוכרי טוסט נקניק עממיים שמנסים ליצור מערכונים.
דמויות קבועות > אביעד בנטוב

קיא ג'ונג-איל - מבוסס על רודן קוריאה הצפונית, קים ג'ונג-איל. מנכ"ל ערוץ 2, אוהב לדחוף ריאליטי ולהשתמש בטקטיקות פרסום לא הולמות, מדבר כמו דיקטטור. גמד שאוהב כשמכריזים על שמו ואז לצעוק "שלום! שלום!".
סנדי - נער הפיתוי של המוסד. תפקידו הוא לפתות גברים עוינים למדינת ישראל למרות שאינו הומוסקסואל. לא אוהב כשרומזים שהוא הומו. נוטה לפתות אותם באמצעות דברים "של הומואים" (לדוגמה: "גייוזה", "ספגייטי" וגלידת סורבה- שהיא כבר של הומואים). כשהוא מקיים יחסי מין, הוא נוהג לשיר שירים עבריים ישנים אליהם הוא מוסיף גניחות. נוטה לקרוא לאנשים "שובבים".
יעקב שריקי - תינוק בן שנתיים וחצי. היורש היחיד של משפחת פשע שכל בני משפחתה הוסגרו לארצות הברית. אוהב שירים מזרחיים. נוהג להגיד שעסקיו הם "לגיטימיים" למרות שידוע שהם עוסקים בסמים ובזנות. אוהב להשתין באולפן וכשמפעילים לו את המובייל.
התקווה 1 - פליט של התקווה 6. אוהב לשיר את אותו שיר כל הזמן עם אותה תבנית ולהעמיד פנים שהוא מג'מייקה. ביום העצמאות, התאחד עם להקת התקווה 6.
מועמר אל-קודס - ערביינו לענייני כתבים. מובא בתור כתב לענייני ערבים, ומתקן את הרצל בכל פעם. נוטה להשליך תסריט של מהומות בארצות ערב על "העולם הכתבי". מכיר את כל הכתבים.
אבי עזרא - ערס שנוטה להגיד "אחלה בחלה, דוד של גבר!" ו"בום! פאנץ!". דמות עממית ג'נרית שאומר שכיף לצחוק עליו. אומר שהוא מציל את התוכנית ומנסה לשנות לה את הפורמט.
ג'יהאד "גידי" אל מנצור - תא רדום (או "תא נם") של אל-קאעידה בתל אביב. העתק מדויק של מועמר אל קודס שאומר שהוא דמות חדשה. אומר שהוא מוכן לעשות פיגוע מתי שצריך, וכמעט עושה פיגועים בגלל בעיות "תל אביביות" (שכר דירה, השותפה שלו אלינור, ובמיוחד בגלל איתי תורג'מן ואושרי כהן שמעצבנים אותו כי הם תופסים את הים ובגלל שלא עשו צבא). מנסה להשתלב בתרבות התל אביבית. נכנס עם הפתיח של TLV - עושים את תל אביב - "הנה עיר" של מוקי וקרן פלס. בעונה השנייה, לוקח הפסקה מאל-קאעידה והופך להיות פעיל במחאת האוהלים, והוא ואלינור נאלצים להכניס עוד שותף לדירתם- אנר הקיבוצניק.
מועמר קקה-דאפי - מבוסס על שליט לוב מועמר קדאפי. מנכ"ל ערוץ 10, מעתיק הכל מערוץ 2 ומציג את הכל כרעיונות מקוריים. הוא בעצמו העתק של קיא ג'ונג-איל, גמד שאוהב כשמכריזים על שמו ואז לצעוק "סלאם! סלאם!".
שיקו ורסאנו - קנטאור, שהוא חצי סוס וחצי זמר מזרחי. בן של זמר מזרחי מפורסם וסוסה. הופך כל דבר לשיר, עם תוספת של "ילדה, לעולמים!" בסוף. אוהב לצהול, ולהטיל גללים באולפן. לא מודע לכך שהוא סוס.
גבי - רובוט משוכלל מהעתיד, המחסל מטעם מפלגת הליכוד שנשלח לעבר על מנת לחסל מתנגדים, ומגיע לתוכנית במסגרת חיסול כל האנשים בעלי השם של המבוקש, כשהוא מגלה שבתוכנית עובד מישהו עם השם שהוא מחפש. מחסל את עובדי התוכנית שלי-כיף לא מרוצה מהם ומגלה שצריך לחסל אדם אחר.
ואדים ואדימוביץ' - החייל הזקן ביותר והמעוטר ביותר בעולם. חושב שהוא עדיין קשוח ומבקש שירביצו לו מכות, ואז נופל. מעריץ את אלי אילדיס וחושב שהוא גבר.
דמויות קבועות > דינה סנדרסון

חופית אריקסון-אופק - הפקצה העשירה ביותר בישראל. אבא שלה קונה לה הרבה דברים שאין לה מושג מה לעשות איתם. רוב הפרויקטים שלה מסתיימים במוות של אנשים שאותו היא מצדיקה בפתגמים אותם היא לא מבינה נכון. אוהבת את הiPod שלה.
שלומי מייזל - ימני קיצוני ודתי. שונא עובדים זרים, ערבים ושמאלנים. מתמודד לכנסת במסגרת רשימת "ז"ין קטן". עושה הכל בגלל שחושש שאותם אנשים נגדם הוא מסיט יגנבו לו בחורות.
ברטה כרמון- שחקנית תיאטרון מהוללת. שונאת מזרחים ומנסה לחדש את התיאטרון באמצעות הצגות על זמרים מזרחיים. חצי מצמד "שיבולי הפורצלן" עם בעלה, שנוהג לשיר שירים נוסטלגיים וגזעניים.
אסתי גאגא- קרובת משפחה של ליידי גאגא. מכוסה בשמלות שעשויות ממזון. שרה את השירים שלה בזמן שאורחים בכל מיני מקומות אוכלים ממנה. אומרת שהיא "מסתורית" בגלל מה שכותבים עליה במקומונים. מתארת את עצמה כ"גנובה מהתחת".
רחל דנקנשנירר - עשירה, בעלת חברות גדולות, נשואה לבעלים זקנים. צריכה שיעזרו לה בכל פעולה פיזית. מפזרת כסף כשלי-כיף שואל אותה שאלות נוקבות. צוחקת בקול חזק וטיפשה. כשהיא מתקשרת לבעלה הזקן והגוסס, צריכה לעבור דרך מנקה, מטפלת, אחות וכושית, ולא מצליחה לדבר איתו בסוף.
קסניה- שחיינית צורנית מצוות השחייניות של לימור לבנת. בעלת בעיה מוחית משום שנזרקה לים כשהייתה קטנה. לפי אחותה, ריטה, היא שוחה "כמו דולפין".
זוהרה כפריאלוב - סוכנת שחקנים שמייצגת אנשים שבכלל לא קשורים לעסקי המשחק.
דמויות קבועות > אסף פריינטא

וובוס צ'אבס - שגריר פרו בישראל. מלווה בלהקה שלו- פקונדו נגן הגיטרה וסילבריו הנגן שלא באמת מנגן (מהשיר "סילבריו" של זוג הפרברים), וביחד הם צוות ההסברה של פרו. נוטים לשיר שירים אנטישמיים שמוסר ההשכל שלהם הוא שלא הייתה שואה.
ג'יפסי ספנדר - אוליגרך צועני. עשיר בלפת וב"מוחטה". נוהג לקנות דברים כדי לעשות מהם קרקס או להפוך אותם לאוכל.
אביב שלם - פרסומאי על. אוהב לירוק, להסניף קוקאין ואומר שהוא "רקוב". מפרסם דברים בצורה מגעילה. נוטה לקרוא לכל הציבור "Puppets" (בובות) ונכנס עם השיר של הלהקה מטאליקה- Master of Puppets, ואוהב להגיד שמות בצורה משובשת.
שולץ שם-טוב - רב שממונה להיות רב ראשי של כל מיני דברים. נוטה לקרוא יזכור על כל דבר, ומקנח בקריאת יזכור על התוכנית.
אליהו כרמון - בעלה של ברטה והחצי השני מצמד "שיבולי הפורצלן". שחקן תיאטרון שנוטה להגיד בקול עמוק "אני!". מחמם את קולו בצורה מוזרה. שונא מזרחים והומוסקסואלים ושר שירים נוסטלגיים.
יעקובה - טרנסג'נדרית. רוקדת לצלילי "Loca People" של Sak Noel, ושרה "מה איתך?!" לחברתה ראובנה. עורכות מסיבות שבהן הן לכאורה מוחות על הימין הקיצוני אבל תומכות בו.
יותם - חברו של אביתר לצמד הטכנו הגרמני "אובר-שנאוצר סינתיפופ". אוהב להקות גרמניות שאף אחד לא מכיר ושונא מיין סטרים. שר שירים בשפה הגרמנית עם כמה מילים מובנות. נמצא בצופים.
ראובן voice - זמר מזרחי מפורסם. שר שירים קצרים ולאחר מכן מנשק את הנגנים שמאחוריו.
דמויות קבועות > יניב ביטון

ג'חנון ביבר - תימני מראש העין שמחקה את ג'סטין ביבר. נוהג לדבר בצורה לא ברורה, לעשות יחסי ציבור, להזמין אנשים למועדון "החרגול והגרב", לחקות אנשים ולשייך הכל לעדה התימנית.
מוטי אלמושנינו - מגיע במקום בנו. חושק שבנו יהיה מפורסם ומוכן לעשות הכל בשביל זה. בסוף הורג את בנו ומחליט להתרכז בבנו השני. נוטה לסטור לבנו עם איבר מינו פעמיים. בשלב מסוים הוא בעצמו מתפרסם לאחר שהעלה לYouTube וידאו בו הוא סוטר לבנו עם איבר מינו.
דמויות קבועות > איילת רובינסון

קנדי גולדשטיין - בובת מין שמתקבלת להנחות כל מיני דברים. מנסים לרמוז לה שהיא בעצם בובה, אך היא חושבת שכולם מזלזלים בה כי היא מטבריה.
גאיה גרינברג - סופרת ילדים שמתחתנת עם אנשים מוזרים (שאהיד, אמא שלה, היטלר) ואומרת שזה "בסדר גמור" ובסוף כותבת על כך ספר.
דמויות קבועות > יובל סגל

רם אורן - מבקר המדינה החדש. מחרבן ספרים. אגואיסט ונוטה להגיד "כל הכבוד לי". בספריו, בעיצומה של סצנת סקס, נאמרים כשלים במוסדות המדינה.
דוד סקוץ' - אלוזיה לבוב ספוג. מישהו שבגלל חובות הימורים נאלץ לשחק דמות חינוכית ממוסדות שונים (רשות התעופה, הכור הגרעיני) ונוטה לשיר שירים שאומרים שאסונות זה כיף. תמיד יוצא מהדמות בזמן הצילומים.
יהיר לפין - פארודיה על יאיר לפיד. כוכב פורנו שתמיד באמצע סצנות סקס בסרטים נאלץ לצלם אותן פעם נוספת, ובשביל לא להגיע לאורגזמה חושב על דברים רציניים מאוד.
עוזי שרגא - מפקד סיירת מטכ"א, סיירת עם 100% הצלחה במבצעים. מגמגם, אומר שהוא לא מכיר את המילה "לטעות" למרות שהפעולות שלו אינן באמת צבאיות ("השתטות" על ספינת המרמרה במקום השתלטות, עזרה לעזר במקום לעזה וכו').
דמויות קבועות > גאלה קוגן

ריטה - אחותה של קסניה. שחיינית צורנית מצוות השחייניות של לימור לבנת. מעריצה את לבנת, ועושה בשחיה מייצגים שמפארים את הימין.
חנה חיימסון - כוכבת פורנו חרדית. מספרת על קטעים מסרטי הפורנו שלה שבהם היא מבצעת דברים רגילים לחלוטין, שהיא אומרת שלא מקובלים בחברה החרדית, ומתעצבנת כשלי-כיף לא מגיע לסיפוק.
דמויות קבועות > עמי אנידג'ר

ג'מה - עובד זר מדרפור, שממנים אותו כל פעם להיות אחראי על נושא אחר מטעם הממשלה, למרות שהוא מנקה.
ארלט - מתקשרת עם אנשים חיים.
דמויות קבועות > אבי אטינגר

יריב וייסברג - סוכן ביטוח שהוא גם גיבור על. מנסה להיות גיבור על למרות הביורוקרטיה הישראלית ולמרות שתמיד מנסה למכור פוליסות.
פינות

מה קורה עכשיו בערוץ 24 - פינה שבה מראים קטעים מיוטיוב אותם מקשרים לתוכניות בערוץ 24.
רשימות אוחובסקי - קטע בו גל אוחובסקי מוציא מהארון אנשים מסוימים.
אלון גל עוזר לאנשים - קטע בו אלון גל עוזר לאנשים שנפגעו מאסונות.
ליאור שליין צוחק באופן שרירותי מדברים - קטע בו ליאור שליין נראה צוחק על דברים מסוימים שלא קשורים לסיטואציה.
____ או משהו שהמצאתי - פינה שבה הרצל שואל את האורח אם דברים מסוימים בתחום שבו הוא עוסק הם אמיתיים או משהו שהמציא.
מי יודע יותר על ____ - פינה בה האורח ומעיין בלום מתחרים בחידון בנושא שהאורח מבין בו, אולם לבלום ניתנות שאלות קלות ולאורח קשות.
תירס סקסואל - פינה בה הצמד תירס סקסואל שר שירים הומוריסטיים.
לוקאץ - פינה בה הראפר איתי לוקץ' שר שירים הומוריסטיים.
זהירות! חוק חדש לפניך - פינה בה מדברים על חוק חדש של הכנסת, ומסכמים ב"בן זונה של חוק".
פרשננו, דני נוימן - פינה בה דני נוימן מסביר דברים.
חיות חמודות עוזרות ל___ - פינה בה משמיעים התבטאויות מעוררות מחלוקת תוך כדי שמראים חיות חמודות.
ניצה ולחם - פינה בה שני קומיקאים מתמודדים עם בעיות בחיי היום-יום.
אופירה וברקוביץ'

| --- | --- |

 סוגה:  אקטואליה
 בימוי:  אלון אלוש
 מנחים:  אופירה אסייג אייל ברקוביץ'
 ארץ מקור:  ישראל ישראל
 שפות:  עברית
 מספר עונות:  6
 מספר פרקים:  117 (נכון ל–19 במאי 2020)
 תוכנית המשך:  אופירה ולוינסון
 הפקה
 מפיק:  תומר רוזן
 מפיקים בפועל:  חן חמי
 עורכים:  נורית ברירו רועי עסיס
 אתר צילומים:  אולפני הרצליה
 בעלי תפקידים נוספים:  הפקה: אור ברק   גיא תבור
 אורך פרק:  120 דקות
 שידור
 רשת שידור:  קשת 12
 פורמט (תמונה):  HDTV
 תקופת שידור מקורית:  13 בנובמבר 2017 – 2 בדצמבר 2023
 קישורים חיצוניים
 mako.co.il/ofira-and-berkovich
 דף התוכנית ב-IMDb
אופירה אסייג ואייל ברקוביץ' באולפן צופים בתחקיר "בית המטבחיים בחיפה" של "קירות שקופים"
אופירה וברקוביץ' הייתה תוכנית אירוח וראיונות טלוויזיונית שבועית בהנחייתם של אופירה אסייג ואייל ברקוביץ' ששודרה בימי שישי בקשת 12. התוכנית עלתה לשידור ב-13 בנובמבר 2017, והתמקדה בראיונות עם פוליטיקאים ואישים הנמצאים על סדר היום. מספר ראיונות עם אורחי התוכנית גררו סערה וביקורת ציבורית. התוכנית הפסיקה את שידוריה ב-2 בדצמבר 2023.
בשנת 2024 נוצרה תוכנית המשך בשם "אופירה ולוינסון". התוכנית משודרת על אותה משבצת - יום שישי בערב, לפני החדשות, כאשר את אייל ברקוביץ' החליף העיתונאי חיים לוינסון.
סקירה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 13 בנובמבר 2017 | 20 במרץ 2018 |
|  | 2 | 30 | 30 | 24 באפריל 2018 | 28 בדצמבר 2018 |
|  | 3 | 46 | 46 | 4 בינואר 2019 | 27 בדצמבר 2019 |
|  | 4 | 52 | 52 | 3 בינואר 2020 | 25 בדצמבר 2020 |
|  | 5 | 45 | 45 | 1 בינואר 2021 | 31 בדצמבר 2021 |
|  | 6 | 45 | 45 | 7 בינואר 2022 | 30 בדצמבר 2022 |
|  | 7 | 36 | 36 | 6 בינואר 2023 | 2 בדצמבר 2023 |
מנחים

אייל ברקוביץ' הוא כדורגלן בעברו ונחשב לאחד מהכדורגלנים הטובים ביותר בתולדות הכדורגל הישראלי. כבר ככדורגלן הוא היה ידוע במזגו הסוער ובנכונותו לומר את מה שהוא חושב באופן ישיר ("דוגרי"), לעיתים באופן בוטה ומבלי לסנן. מזגו הסוער וסגנונו הבוטה סיבכו אותו במספר שערוריות ועימותים עם כדורגלנים ומאמנים אחרים, ואף היו אחד הגורמים למעברי הקבוצות הרבים שלו. לאחר פרישתו מכדורגל, החל ברקוביץ' לפתח קריירה כאיש תקשורת ופרשן בתחום הספורט.
אופירה אסייג ואייל ברקוביץ' החלו לשדר יחד תוכנית ספורט ברדיו ב־2006 ברדיו 99. התוכנית זכתה להצלחה ולאחוזי האזנה גבוהים. במאי 2009 עברו השניים לשדר את התוכנית באותה מתכונת ברדיו ללא הפסקה.
משנת 2011 הם משדרים את התוכנית ברדיו תל אביב. הם שאפו להעתיק את הצלחתם ברדיו למדיה הטלוויזיונית, לתוכנית שתעסוק באקטואליה. צמד המגישים מיודדים גם מחוץ לשעות העבודה וברקוביץ' אף מיודד עם בעלה של אסייג, גילי מנקין.
היסטוריה

התוכנית שודרה עם עלייתה בנובמבר 2017 בימי שישי לפנות ערב בשעות 18:00–19:30, ומיד לאחריה שודרה התוכנית "השבוע עם רינה מצליח". לאחר מספר תוכניות יצאה רינה מצליח לחופשה והתוכנית הוארכה באופן חד פעמי עד השעה 20:00 כדי לסגור את הפער. לאור אחוזי הצפייה הגבוהים נשארה משבצת השידור אצל אופירה וברקוביץ', ו"השבוע" לא חזרה מהחופשה.
בעקבות מלחמת חרבות ברזל התוכנית הופסקה להיות משודרת החל מאוקטובר 2023 ובדצמבר של אותה שנה פורסם שהתוכנית לא תחזור בעקבות פרישתו של ברקוביץ' משידורי קשת.
סערות ציבוריות

כבר מעליית התוכנית לאוויר הושמעה ביקורת על הדרך והצורה בה היא מתנהלת. מספר ראיונות עם אורחי התוכנית אף גררו סערה וביקורת ציבורית.
סערות ציבוריות > מני נפתלי

במהלך ראיון עם מני נפתלי הטיח בו אייל ברקוביץ' כי הוא "לא גבר" וכינה אותו "שקרן" שכל מטרתו בהובלת ההפגנות נגד היועץ המשפטי לממשלה היא להיכנס לפוליטיקה. מני נפתלי ענה שאין הדבר נכון וכי אין בכוונתו להיכנס לפוליטיקה. ברקוביץ' טען שמטרת המחאה היא למנף את עצמו. העימות הסתיים בעזיבת נפתלי את האולפן לאחר שברקוביץ' הודיע לו שהוא יכול ללכת. לאחר צילום התוכנית הודיע נפתלי כי הוא צפוי לתבוע את "קשת" אם תשדר את התוכנית בלי רשותו, התוכנית שודרה למרות איומו של נפתלי.
ביום ראשון לאחר שידור התוכנית התנצלה אופירה אסייג בתוכנית הספורט המשודרת מדי יום בהנחייתה ובהנחיית ברקוביץ', על מה שהתחולל בראיון. הדבר גרם לעימות גלוי בינה לברקוביץ' שבסופו עזב ברקוביץ' את התוכנית. בהמשך הם התפייסו ושבו להגיש תוכניות יחדיו. לנציב תלונות הציבור של הרשות השנייה הוגשו 30 תלונות כלפי התנהלותו של ברקוביץ' בראיון.
סערות ציבוריות > סתיו סטרשקו

בינואר 2018 התראיינה בתוכנית הדוגמנית הטרנסג'נדרית סתיו סטרשקו. בפוסט שפרסמה בפייסבוק כתבה סטרשקו שחלק מהשאלות שנשאלה בשל שינוי המגדר שלה, אותן הפנה אליה ברקוביץ', היו לא ראויות, חודרניות ולקו בחוסר רגישות. בהפקה הגיבו כי המגישים ציינו מספר פעמים כי הם מכבדים את בחירתה של סטרשקו ואת האומץ שלה. בשל הריאיון דרשה האגודה למען הלהט"ב בישראל התנצלות מברקוביץ'.
בתוכנית ששודרה ב-19 ביולי 2019 התארחה סטרשקו בשנית יחד עם בן זוגה עמית גיל. השניים קיימו שיחת פיוס בין סטרשקו לברקוביץ' ויצאו נגד שר החינוך רפי פרץ שהביע תמיכה בטיפולי המרה.
סערות ציבוריות > נסרין קדרי

בינואר 2018 התראיינה בתוכנית הזמרת נסרין קדרי, והתייחסה לביטול חתונתה עם בן זוגה היהודי. ברקוביץ' אמר בתגובה: "אני יכול להבין את ההורים שלך, הבת שלי לא תצא עם ערבי, אני לא רוצה. למה אין עוד אנשים בעולם". קדרי השיבה לו: "זו לא תשובה של בן אדם חכם. למה?" ואז אמר ברקוביץ': "אני לא אאשר לבתי לצאת עם ערבי. לא מעניין אותי, שתתאהב במישהו אחר. היא תתאהב במישהו אחר. עובדה שההורים שלך (נסרין) לא אהבו את זה". לאחר הריאיון ראש ארגון להב"ה, בנצי גופשטיין, שלח לברקוביץ' מסר תמיכה על דבריו "מעודד שיש בתקשורת מי שמחובר לעם היהודי ומורשתו".
סערות ציבוריות > הרשימה המשותפת

בתוכנית ששודרה ב-17 באוגוסט 2018 אסייג סיפרה לברקוביץ' שחברי הכנסת הערבים ובייחוד מהרשימה המשותפת אינם רוצים להתראיין בתוכנית. ברקוביץ' הגיב כי הוא אינו מסכים לראיין אותם וכינה אותם "מרגלים" ו"מחבלים". בעקבות דבריו התוכנית הושעתה לשבוע וברקוביץ' פרסם התנצלות על דבריו. חודשיים לאחר מכן, הגיש ח"כ עיסוואי פריג' ממפלגת מרצ תביעה על סך 100 אלף שקלים.
סערות ציבוריות > יאיר נתניהו

בתוכנית ששודרה ב-19 באוקטובר 2018 התארחה אורנה פרץ שעלתה באותו שבוע לכותרות אחרי שראש הממשלה בנימין נתניהו כינה אותה "משעממת", לאחר שמחתה כנגד סגירת חדר המיון הקדמי בקריית שמונה. בעקבות הריאיון תקף יאיר נתניהו, בנו של ראש הממשלה, את אסייג בחריפות וכינה אותה "בהמה גסה", ועימות התפתח בין השניים. בעקבות העימות השרה מירי רגב תקפה את אסייג וכינתה אותה "אישה רעה". בתוכנית ששודרה שבוע לאחר פרוץ הסערה הזמינה אסייג בשידור חי את יאיר נתניהו לאולפן, ותקפה את רגב כבלתי ראויה לתפקיד שרה. אסייג גם הביעה תקווה שבליכוד יבינו שיש דברים חשובים מאשר ההתנהלות הנוכחית של רגב, וחידדה כי למעשה מדובר רק בחנופה לשרה נתניהו.
סערות ציבוריות > דודו פארוק

בתוכנית ששודרה ב-11 בינואר 2019, התארח הראפר אורי קומאי בדמותו הפיקטיבית דודו פארוק. המנחים דרשו ממנו לחשוף את זהותו האמיתית. הוויכוח הסלים כשברקוביץ' תקף את סגנונו הבוטה של הזמר, טען כי שיריו ברמה נמוכה, כינה אותו "מסומם", ואופירה כינתה אותו "שוביניסט". בניגוד לתדמית המאצ'ואיסטית והאגרסיבית שטיפח בקליפים שלו, בראיון פארוק התקשה להתמודד עם הטענות התקיפות של המנחים. הוא סירב להגיב לרוב הנושאים שעלו, ניסה להגן על עצמו, ובסופו של דבר עזב את האולפן בטרם הסתיים הריאיון. הריאיון פגע משמעותית בתדמיתו, ומאז הקריירה המוזיקלית שלו דעכה.
סערות ציבוריות > אביבית בר זוהר

בתוכנית ששודרה ב-8 בפברואר 2019 התארחה אביבית בר זוהר ובה ברקוביץ' טען כי גברים ספונטניים באים לבר זוהר כדי לקיים איתה יחסי מין. לאחר מכן בר זוהר העלתה בחשבון האינסטגרם שהיא מתכוונת לתבוע את ברקוביץ'. לאחר מכן ברקוביץ' התנצל.
סערות ציבוריות > צחי הנגבי

בתוכנית ששודרה ב-3 ביולי 2020 נשאל צחי הנגבי אודות המצב הכלכלי הקשה שנקלעו אליו ישראלים רבים בשל מגפת הקורונה בישראל. הנגבי אמר "השטויות האלה שלאנשים אין מה לאכול זה חארטה". דבריו עוררו סערה גדולה.
סערות ציבוריות > אביר קארה

בתוכנית ששודרה ב-10 ביולי 2020 התארח אחד ממובילי הארגון "אני שולמן", אביר קארה (לימים חבר הכנסת מטעם ימינה). במהלך הריאיון אסייג וברקוביץ' שמו לב שקארה מתכתב בוואטסאפ עם שר האוצר ישראל כ"ץ (על אף שאמר שלא יצור קשר עם הממשלה בצל התעלמות הממשלה ממצוקתם הכלכלית של העצמאים בעקבות משבר הקורונה), והתעמתו איתו.
סערות ציבוריות > מפלגת הליכוד

בתוכנית ששודרה ב-2 באוקטובר 2020 התארח חבר הכנסת מיקי זוהר. בראיון כינה ברקוביץ' את מפלגת הליכוד "ארגון פשע", וכינה את זוהר "סמרטוט של ביבי". לאחר הריאיון הודיע זוהר (שהתארח רבות בתוכנית) שלא יתארח יותר בתוכנית.
בתוכנית ששודרה שבוע לאחר מכן התארחה בתוכנית שרת התחבורה והבטיחות בדרכים מירי רגב, שהטיחה בברקוביץ' על דבריו כלפי ח"כ זוהר שהתראיין לתוכנית שבוע קודם לכן, וכינתה אותו בשלל כינויים כגון: "חתיכת סטייק" (בטענה שמשנה את דעותיו באופן קבוע), "אני מאחלת לך שיהיה לך רבע מהמוסר שיש לליכוד". בתגובה אמר ברקוביץ' לרגב שלמעשה התכוון "אלייך ואל חבורת הזאבים שלך שכל היום מתחנפים לביבי". רגב אמרה לו שאם הוא לא יתנצל בפני המפלגה, הוא לעולם לא יהיה מאמן נבחרת ישראל בכדורגל.
הסדרה החדשה

ברקוביץ' פרש משידורי קשת בדצמבר 2023, ובמרץ 2024 שבה התוכנית לשידור, בשם חדש - "אופירה ולוינסון" (העיתונאי חיים לוינסון תפס את מקומו של ברקוביץ'). התוכנית משודרת בערוץ קשת באותו יום ובאותה שעה (שישי ב-18:00) ואף באותו אולפן.
פרסים ומועמדויות

| פרס | שנה | קטגוריה | מועמדות | תוצאה |
| --- | --- | --- | --- | --- |
| פרס האקדמיה הישראלית לטלוויזיה | 2017 | תוכנית אקטואליה | אופירה וברקוביץ' | מועמדות |
| פרס האקדמיה הישראלית לטלוויזיה | 2018 | תוכנית אקטואליה | אופירה וברקוביץ' | מועמדות |
| פרס האקדמיה הישראלית לטלוויזיה | 2019 | תוכנית אירוח | אופירה וברקוביץ' | מועמדות |
| פרס האקדמיה הישראלית לטלוויזיה | 2020 | תוכנית אקטואליה | אופירה וברקוביץ' | מועמדות |
| פרס האקדמיה הישראלית לטלוויזיה | 2021 | תוכנית אקטואליה | אופירה וברקוביץ' | מועמדות |
| פרס האקדמיה הישראלית לטלוויזיה | 2022 | תוכנית אקטואליה | אופירה וברקוביץ' – עונה 7 | מועמדות |
נוי והדר (תוכנית טלוויזיה)

| --- | --- |

 סוגה:  נוער, אופנה
 יוצרים:  רועי לינדנבאום, עידו קרני
 כותבים:  סיון שיקנאג'י, עינת שחק
 בימוי:  רועי לינדנבאום
 שחקנים:  נוי קרקו הדר קרקו, דר זוזובסקי, ואביבית חג'מה
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  20 (נכון לשנייה)
 הפקה
 מפיק:  שיר אנוך
 חברת הפקה:  פופ ארט
 עורכים:  רועי לינדנבאום
 אורך פרק:  כ-15 דקות
 שידור
 רשת שידור:  yesVOD kids
 תקופת שידור מקורית:  15 בדצמבר 2014 – 12 באוגוסט 2015
נוי והדר היא סדרה ישראלית לילדים ונוער אשר נותנת הצצה לעולמן הפרטי של נויה והדר קרקו.
העונה הראשונה עלתה ב-15 בדצמבר 2014. נוי והדר חיות ונושמות את עולם הבמה, הריקוד והשירה, מייצרות קליפים מקוריים, מדסקסות על בעיות מחיי היומיום של בנות גילן, כל זאת בשפה ובסטייל הייחודי להן. במהלך העונה הן מתכוננות לקראת ההופעה הגדולה בפרק האחרון.
בכל פרק התארחו כוכבי נוער שונים מסדרות הנוער של yes. בפרק 8 בעונה הראשונה היה ספיישל "החממה", שם התארחו שחקני הסדרה ובהם דניאל ליטמן, דר זוזובסקי, שיר מורנו, ג'וי ריגר, גאיה שליטא כץ ולי בירן. בנוסף התארחו בעונה הראשונה גם יובל שבח, אביב בן אור, עמי אנידג'ר, לין אשרוב, רוני דואני וסקאזי. בפברואר 2015 יצאה האפליקציה של הסדרה, "החברים שלנו".
העונה השנייה עלתה לשידור ב-Yes ב-29 ביולי 2015 ונקראה "עונת הקיץ". בעונה זו התארחו עוד כוכבים מסדרות הנוער ב-Yes, ובהם אריאל מורטמן, יהונתן בשן, הילה אברמוביץ', צופית עמנואל, גיא קלי, שגיא ברייטנר, נלי תגר, שירה נאור ועידו מוסרי. בעונה זו גם הביטבוקסר, שגיא ברייטנר, כחלק מהתארחותו עשה גם קאבר לשיר הסדרה. עונה זו מתמקדת יותר ביציאה לדייטים, בגרויות בבית ספר ומסיבת יום ההולדת ה-17 של הבנות.